Rikosepäilyt kohdistuvat pääasiassa keski-ikäiseen pohjoiskarjalaiseen mieheen. Keskusrikospoliisi ja Itä-Suomen poliisi ovat tutkineet samassa vesistössä tapahtuneita lukuisia veneily- ja hukkumisonnettomuuksia.

Mistä on kyse? Rikosepäilyt kohdistuvat pääasiassa keski-ikäiseen pohjoiskarjalaiseen mieheen.

Keskusrikospoliisi ja Itä-Suomen poliisi ovat tutkineet samassa vesistössä tapahtuneita lukuisia veneily- ja hukkumisonnettomuuksia.

Keski-ikäisen miehen epäillään hukuttaneen ihmisiä usean vuoden aikana Pohjois-Karjalassa.

Keskusrikospoliisi on tutkinut Itä-Suomen poliisin kanssa vuosina 2007–2014 tapahtuneita veneily- ja hukkumisonnettomuuksia. Kaikki tapaukset ovat tapahtuneet samassa vesistössä Pohjois-Karjalassa. Esitutkinnassa on ollut yhteensä neljä eri tapausta, joissa on kuollut kolme ihmistä, ja useita on ollut vaarassa hukkua.

Tapauksia on tutkittu tappoina ja tapon yrityksinä.

Rikosepäilyt kohdistuvat pääasiassa keski-ikäiseen pohjoiskarjalaiseen mieheen. Hänen lisäkseen yhdessä tapauksessa epäillään myös paikalla ollutta pohjoiskarjalaista naista osallisuudesta tapaukseen.

Molemmat rikoksesta epäillyt olivat vangittuna useita viikkoja esitutkinnan alkuvaiheessa, kertoo keskusrikospoliisi tiedotteessaan. Molemmat epäillyt ovat kiistäneet syyllisyytensä.

Jutun tutkinta on valmistunut, ja esitutkinta-aineisto lähetetään syyteharkintaan Itä-Suomen syyttäjänvirastoon.